
Tisztelt Képviselő-testület!
A Képviselő-testület 85/2021. (IX. 23.) ÖKT határozatával döntött arról, hogy az Sülysáp Város Önkormányzata önként vállalt feladatként bevezeti a szociális igazgatásról és a szociális szolgáltatásokról szóló 1993. évi III. törvény 60. §-a szerinti tanyagondnoki szolgáltatást, melyet szociális ellátó intézményén, a Dr. Gáspár István Humánszolgáltató Központon keresztül biztosít.
Az ezzel kapcsolatos dokumentumok – alapító okirat, szervezeti és működési szabályzat, szakmai program – módosítása elkészült.

A fenti módosítással együtt átvezetésre kerül az intézmény Család- és gyermekjóléti szolgálatának új címe is, mivel az a Szent István tér 7. szám helyett már a Szent István tér 17/A. szám alatti volt gyermekorvosi rendelő épületében működik.
Az alapító okirat módosításáról az államháztartásról szóló 2011. évi CXCV. törvény 9. § a) pontja, valamint a Magyarország helyi önkormányzatairól szóló 2011. évi CLXXXIX. törvény 42. § 7. pontja és 50 §-a értelmében a Képviselő-testület dönt, minősített szótöbbséggel.

A szervezeti és működési szabályzat fenntartó általi jóváhagyását az államháztartásról szóló 2011. évi CXCV. törvény 9. § b) pontja, illetve a szociális igazgatásról és szociális ellátásokról szóló 1993. évi III. törvény 92/B. §  (1) bek. c) pontja írja elő, egyszerű szótöbbség szükséges hozzá.

A szakmai program fenntartó általi jóváhagyását a szociális igazgatásról és szociális ellátásokról szóló 1993. évi III. törvény 92/B. §  (1) bek. c) pontja írja elő, egyszerű szótöbbség szükséges hozzá.

Mindezek alapján kérem az előterjesztett alapító okirat, szervezeti és működési szabályzat, szakmai program elfogadását, illetve jóváhagyását.

…/2021. (XI. 25.) ÖKT határozati javaslat

Sülysáp Város Önkormányzatának Képviselő-testülete – az államháztartásról szóló 2011. évi CXCV. törvény 9. § a) pontja, valamint a Magyarország helyi önkormányzatairól szóló 2011. évi CLXXXIX. törvény 42. § 7. pontja és 50 §-a alapján – alapítói és irányító szervi jogkörében eljárva 

1./ a Dr. Gáspár István Humánszolgáltató Központ (székhelye: 2241 Sülysáp, Vasút utca 24., PIR: 652401) egységes szerkezetbe foglalt alapító okiratát a 2021/HSZK/1. számú módosító okirattal módosítja, és a módosításokkal egységes szerkezetbe foglalt 2021/HSZK/2. számú alapító okiratot adja ki;

2./ felkéri a jegyzőt, hogy intézkedjen a változások törzskönyvi nyilvántartáson történő átvezetése iránt.
Határidő: 8 napon belül
Felelős: polgármester, jegyző, intézményvezető
…/2021. (XI. 25.) ÖKT határozati javaslat 

Sülysáp Város Önkormányzatának Képviselő-testülete – az államháztartásról szóló 2011. évi CXCV. törvény 9. § b) pontja, illetve a szociális igazgatásról és szociális ellátásokról szóló 1993. évi III. törvény 92/B. §  (1) bek. c) pontja alapján – irányító szervi és fenntartói jogkörében eljárva a Dr. Gáspár István Humánszolgáltató Központ (székhelye: 2241 Sülysáp, Vasút u. 24/A., PIR: 652401) előterjesztett szervezeti és működési szabályzatát jóváhagyja.
Határidő: azonnal

Felelős: polgármester, intézményvezető

…/2021. (XI. 25.) ÖKT határozati javaslat 

Sülysáp Város Önkormányzatának Képviselő-testülete – a szociális igazgatásról és szociális ellátásokról szóló 1993. évi III. törvény 92/B. §  (1) bek. c) pontja alapján – fenntartói jogkörében eljárva a Dr. Gáspár István Humánszolgáltató Központ (székhelye: 2241 Sülysáp, Vasút u. 24/A., PIR: 652401) előterjesztett szervezeti és működési szabályzatát jóváhagyja.
Határidő: azonnal

Felelős: polgármester, intézményvezető

Sülysáp, 2021. november 19.

Horinka László 

polgármester

